Stian Eliassen

Stian Lilleheil Eliassen (født 21. juni 1978 i Kristiansund) er programleder i NRK P3 og NRK mP3. Siden sommeren 2007 har han blant annet ledet programmene P3 Helg (med konseptet Sjef) og VG-lista Topp 20 / Topp 40. 

Han startet sin karriere i Radio 1 Kristiansund i 1992, og har vært å høre på blant annet Radio Hamar, 1 FM, The Voice og Radio 1 før han ble ansatt i NRK i 2007.

I tillegg til å være programleder har han produsert jingler for en lang rekke radiostasjoner i Norge, samt gjort lydarbeid og TV-/radioreklame for Cutting Edge Productions, HørHer Lydproduksjon og Vox Media.

I 2011 ble han tildelt Prix Radios Årets Radio-DJ-pris.

Referanser

Eksterne lenker 
 Radioassistant – Eliassen til P3
 Voxmedia 
 Radionytt – Voxmedia

Programledere for NRK
NRK-journalister